** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**Madonas novada pašvaldības domes**

**Kultūras un sporta jautājumu komitejas sēdes protokols Nr. 2**

Madonā

2025. gada 16. jūlijā

Sēde sasaukta plkst. 13.10

Sēdi atklāj plkst. 13.10

Sēde notiek klātienē, Saieta laukumā 1, Madonā.

Sēdes laikā tiek nodrošināta iespēja pieslēgties attālināti, izmantojot videokonferences platformu Zoom.

Sēdē tika veikts audioieraksts.

**Sēdi vada:** komitejas priekšsēdētājs Gatis Teilis

**Sēdi protokolē:** lietvede Linda Vagule

**Sēdē piedalās deputāti:**

Andris Dombrovskis, Artūrs Grandāns, Gatis Teilis, Gunārs Ikaunieks, Guntis Klikučs, Janīna Grudule, Māris Justs, Valda Kļaviņa

**Sēdē nepiedalās deputāti:**

Jānis Erels – attaisnotu iemeslu dēļ.

Janīna Grudule nepiedalās 1. jautājuma balsošanā.

**Sēdē piedalās:**

Administrācijas darbinieki (klātienē): Zigfrīds Gora – domes priekšsēdētāja vietnieks, Artūrs Leimanis – informācijas un tehnoloģijas nodaļas lietotāju atbalsta speciālists.

Administrācijas darbinieki (attālināti): Liene Ankrava – finanšu nodaļas vadītāja, Ilze Vogina – attīstības nodaļas vadītāja, Evita Zāle – juridiskās un personāla nodaļas vadītāja.

Pagastu un apvienību pārvalžu vadītāji, darbinieki (attālināti): Artūrs Portnovs - Ļaudonas un Kalsnavas pagastu pārvalžu vadītājs, Elita Ūdre – Ērgļu apvienības pārvaldes vadītāja, Sandis Kalniņš – Aronas, Dzelzavas un Sarkaņu pagastu pārvalžu vadītājs, Tālis Salenieks – Lubānas apvienības pārvaldes vadītājs.

Iestāžu vadītāji (attālināti): Ilze Šulce – Madonas novada kultūras centra vadītāja, Anita Upeniece – Varakļānu kultūras centra vadītāja.

Sēdes vadītājs Uģis Fjodorovs iepazīstina ar Madonas novada pašvaldības domes Kultūras un sporta jautājumu komitejas sēdes darba kārtību.

M.Justs aicina darba kārtībā iekļaut jautājumu par Varakļānu novada muzeju.

G.Teilis aicina darba kārtībā iekļaut jautājumu par kultūras darbu.

**DARBA KĀRTĪBĀ:**

**0. Par darba kārtību**

ZIŅO: *Gatis Teilis*

**1. Par Kultūras un sporta komitejas priekšsēdētāja vietnieka ievēlēšanu**

ZIŅO: *Gatis Teilis*

**2. Par R.Blaumaņa memoriālā muzeja "Braki" attīstības stratēģijas 2025.-2030. gadam apstiprināšanu**

ZIŅO: *Ilze Vogina*

**3. Par SIA “FORTE PRODUCTION” iesniegumu**

ZIŅO: *Ilze Vogina*

**4. Informatīvais jautājums: Par Varakļānu novada muzeju**

ZIŅO: *Māris Justs*

**5. Informatīvais jautājums: Par kultūras darbu**

ZIŅO: *Ilze Šulce, Ilze Vogina*

**0. Par darba kārtību**

*ZIŅO: Gatis Teilis*

*DEBATĒS PIEDALĀS: M.Justs*

Sēdes vadītājs aicina balsot par sēdes darba kārtību.

**Atklāti balsojot: ar 8 balsīm "Par" (Andris Dombrovskis, Artūrs Grandāns, Gatis Teilis, Gunārs Ikaunieks, Guntis Klikučs, Janīna Grudule, Māris Justs, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ:**

Apstiprināt 2025. gada 17. jūlija Madonas novada pašvaldības domes Kultūras un sporta jautājumu komitejas sēdes darba kārtību.

**1. Par Kultūras un sporta komitejas priekšsēdētāja vietnieka ievēlēšanu**

*ZIŅO: Gatis Teilis*

*Gatis Teilis izvirza Janīnu Gruduli Kultūras un sporta jautājumu komitejas priekšsēdētāja vietnieces amatam.*

Pašvaldību likuma 40.panta ceturtā daļa paredz, ka:

(4) Komitejas priekšsēdētājam var būt vietnieks, kuru ievēlē šā panta pirmajā daļā noteiktajā kārtībā. Komitejas priekšsēdētāja vietnieks aizvieto komitejas priekšsēdētāju prombūtnes laikā, kā arī pilda citus pašvaldības nolikumā noteiktos pienākumus.

Pašvaldību likuma 40.panta pirmā daļa paredz, ka:

(1) Komitejas priekšsēdētāju, izņemot finanšu komitejas priekšsēdētāju, no savu locekļu vidus ievēlē, kā arī atbrīvo no pienākumu pildīšanas attiecīgā komiteja. Komitejas priekšsēdētājs ir ievēlēts, ja par kandidātu nobalso vairāk nekā puse klātesošo domes deputātu.

Pamatojoties uz Pašvaldību likuma 40. panta pirmo un ceturto daļu,

Atklāti balsojot: ar 7 balsīm "Par" (Andris Dombrovskis, Artūrs Grandāns, Gatis Teilis, Gunārs Ikaunieks, Guntis Klikučs, Māris Justs, Valda Kļaviņa), "Pret" – nav, "Atturas" – nav, "Nepiedalās" – 1 (Janīna Grudule), Madonas novada pašvaldības Kultūras un sporta jautājumu komiteja NOLEMJ:

1. Par Kultūras un sporta jautājumu komitejas priekšsēdētāja vietnieku ievēlēt deputāti Janīnu Gruduli.

**2. Par R. Blaumaņa memoriālā muzeja "Braki" attīstības stratēģijas 2025.-2030. gadam apstiprināšanu**

*ZIŅO: Ilze Vogina*

*SAGATAVOTĀJS: Ilze Vogina, Zinta Saulīte*

*DEBATĒS PIEDALĀS: Elita Ūdre*

*I.Vogina ziņo, ka muzejam jāsagatavo attīstības stratēģija noteiktam laika periodam. Izstrādājot stratēģiju, tika ņemti vērā ieteikumi, kā arī definēti četri galvenie darba virzieni. E. Ūdre ziņo, ka stratēģija balstīta uz normatīvajiem aktiem un pieredzi.*

Sēdes vadītājs aicina balsot par lēmuma projektu.

**Atklāti balsojot: ar 8 balsīm "Par" (Andris Dombrovskis, Artūrs Grandāns, Gatis Teilis, Gunārs Ikaunieks, Guntis Klikučs, Janīna Grudule, Māris Justs, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ: Atbalstīt lēmuma projektu un virzīt izskatīšanai uz kārtējo domes sēdi.**

Lēmuma projekts:

2025. gada rudenī R. Blaumaņa memoriālajam muzejam “Braki” notiks kārtējā akreditācija. Saskaņā ar Ministru kabineta noteikumu Nr. 394 “Muzeju akreditācijas noteikumi” 10.4. punktu, kas nosaka, ka kārtējās akreditācijas iesniegumam jāpievieno muzeja darbības un attīstības stratēģija laikposmam, uz kuru muzejs pretendē saņemt akreditāciju, un saskaņā ar Muzeju likuma 9. panta 2. daļas 6. punktu - muzejs iegūst akreditēta muzeja statusu, ja ir izstrādāta muzeja darbības un attīstības stratēģija, R. Blaumaņa memoriālais muzejs “Braki” ir izstrādājis attīstības stratēģiju 2025.- 2030. gadam, nosakot muzeja stratēģiskos mērķus, darbības virzienus, uzdevumus un sagaidāmos rezultātus. Saskaņā ar Pašvaldību likuma 10.panta pirmās daļas 3.punktu, tikai dome var apstiprināt pašvaldības attīstības plānošanas dokumentus.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Apstiprināt R. Blaumaņa memoriālā muzeja “Braki” attīstības stratēģiju 2025.-2030. gadam.

**3. Par SIA “FORTE PRODUCTION” iesniegumu**

*ZIŅO: Ilze Vogina*

*SAGATAVOTĀJS: Ilze Vogina*

*DEBATĒS PIEDALĀS: A.Grandāns, M.Justs, V.Kļaviņa, A.Dombrovskis, L.Ankrava*

*L.Ankrava paskaidro, ka sētas piešķiršanai nav juridiska pamatojuma, tad šis pakalpojums jāiekļauj cenrādī.*

Sēdes vadītājs aicina balsot par lēmuma projektu.

**Atklāti balsojot: ar 8 balsīm "Par" (Andris Dombrovskis, Artūrs Grandāns, Gatis Teilis, Gunārs Ikaunieks, Guntis Klikučs, Janīna Grudule, Māris Justs, Valda Kļaviņa), "Pret" – nav, "Atturas" – nav, "Nepiedalās" – nav**, Madonas novada pašvaldības Kultūras un sporta jautājumu komiteja **NOLEMJ: Atbalstīt lēmuma projektu un virzīt izskatīšanai uz finanšu komitejas sēdi.**

Lēmuma projekts:

Madonas novada pašvaldībā saņemts SIA “FORTE PRODUCTION”, reģ.nr. 40103775404, iesniegums (reģistrēts Madonas novada pašvaldībā 03.06.2025. ar Nr. 2.1.3.1/25/2167) ar lūgumu atbrīvot festivāla "Zelta Šlāgeris" organizatorus no estrādes nomas maksas un piešķirt pārvietojamās sētas. Pasākuma norise 26.07.2025. Madonas pilsētas estrādē.

Madonas novada pašvaldības 2025.gada kultūras jomas budžeta ietvaros SIA “FORTE PRODUCTION” jau ir piešķirts līdzfinansējums 4000,00 EUR apmērā pasākuma “Zelta Šlāgeris 2025” organizēšanai, līdz ar to šis finansējums var tikt izmantots arī pasākumu norobežojošo sētu iznomāšanai.

Estrādes nomas maksa viesizrādēm, vieskoncertiem un citiem viespasākumiem, atbilstoši Madonas apvienības pārvaldes un Madonas pilsētas teritorijas iestāžu sniegto maksas pakalpojumu cenrādim (Pielikums Nr.9 Madonas novada pašvaldības domes 29.09.2022. lēmumam Nr.653 (protokols Nr.21, 46.p.)), ir 10% no kopējiem biļešu ieņēmumiem ar PVN. Pasākuma organizators nav cenrādī minēto atvieglojumu saņēmēju kategorijā, līdz ar to atbrīvojums no nomas maksas nav attiecināms.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Neatbrīvot SIA “FORTE PRODUCTION”, reģ.nr. 40103775404, no Madonas pilsētas estrādes nomas maksas festivāla "Zelta Šlāgeris" organizēšanai 26.07.2025.

2. Nepiešķirt Madonas novada pašvaldības pārvietojamo (norobežojošo) sētu.

**4. Informatīvais jautājums: Par Varakļānu novada muzeju**

*ZIŅO: Māris Justs*

*M. Justs ziņo, ka Varakļānu novada muzejam ir specifiska, atsevišķa darbība, tāpēc muzejam jābūt iestādei, nevis struktūrvienībai. Jautājums par Varakļānu pārvaldes un Madonas novada pašvaldības nolikuma grozījumiem jāvirza uz jūlija finanšu un attīstības komitejas sēdi.*

**5. Informatīvais Jautājums: Par kultūras darbu**

*ZIŅO: Ilze Šulce, Ilze Vogina*

*DEBATĒS PIEDALĀS: I.Vogina, A.Upeniece, I.Šulce, G.Ikaunieks*

*I.Vogina iepazīstina ar kultūras nozares statistikas datiem, finansējumu, attīstības nodaļas speciālistiem, viņu pienākumiem, kā arī izklāsta prioritātes. G.Teilis ierosina reizi ceturksnī rīkot izbraukuma komitejas sēdes, kam piekrīt pārējie deputāti. G.Ikaunieks aicina laicīgi saplānot pasākumus, un nerīkot vairākus lielus pasākumus vienā datumā. A.Upeniece un I.Šulce iepazīstina ar savu iestāžu kultūras darbu.*

*G.Teilis jautā, vai deputāti atbalsta par kultūras un sporta jautājumu komitejas dienām noteikt ceturtdienas, plkst. 10.00. Deputāti atbalsta. G.Teilis informē, ka nākamā komitejas sēde notiks 14. augustā, plkst. 10.00, videokonferences platformā ZOOM. Septembra mēneša komiteja varētu notikt klātienē Madonas novada kultūras centrā, bet par šo vēl vienosies.*

Sēdi slēdz 14:10

*Sēdes darba process, ziņojumi, priekšlikumi, komentāri, diskusijas atspoguļoti sēdes audio ierakstā.*

Sēdes vadītājs G. Teilis

Sēdes protokolists L. Vagule